
Številka:	2137/2016
Datum: 	19. 12. 2016


Na podlagi 90. člena Zakona o javnem naročanju (Ur. l. RS, št. 91/2015) izdaja Breda Božnik, direktorica Centra za usposabljanje, delo in varstvo Dobrna (v nadaljevanju tudi: naročnik) naslednjo 


odločitev o oddaji javnega naročila,


katere predmet je nabava  kombija. Vrednost javnega naročila je 24.008,19 eur brez DDV oz. 29.289,99 eur z DDV, kar je razvidno iz dokumentacije v zvezi z oddajo javnega naročila in Zapisnika o odpiranju ponudb za nabavo kombija št. 2068/2016, 9. 12. 2016. 

Center za usposabljanje, delo in varstvo Dobrna je izvedel javno naročilo nabave kombija po postopku javnih naročil male vrednosti. Javno naročilo je bilo objavljeno na Portalu javnih naročil, 29. 11. 2016, oznaka JN007547/2016-W01. 

Center za usposabljanje, delo in varstvo Dobrna je na podlagi navedenega javnega naročila po postopku JNMV za nabavo kombija kot najugodnejšega ponudnika izbral podjetje Selmar, d.o.o., Mariborska cesta 119, 3000 Celje. 


Obrazložitev


1. Uvodne ugotovitve

Center za usposabljanje, delo in varstvo Dobrna je izvedel javno naročilo, katerega predmet je nabava kombija. Obvestilo o javnem naročilu je bilo objavljeno na Portalu javnih naročil, 29. 11. 2016, oznaka JN007547/2016-W01. 

[bookmark: _GoBack]V Obvestilu in dokumentaciji v zvezi z oddajo javnega naročila je bil določen rok za oddajo ponudb - petek, 9. 12. 2016 ob 10. uri. Pravočasno, do roka za oddajo ponudb je naročnik prejel eno ponudbo. Nobena ponudba ni prispela po roku za oddajo ponudb. Naročnik je prejel ponudbo  ponudnika Selmar, d. o. o., Mariborska cesta 119, 3000 Celje. 

Postopek javnega odpiranja ponudb je Center za usposabljanje, delo in varstvo Dobrna pričel v petek, 9. 12. 2016 ob 12. uri in ga zaključil ob 12.10 uri. O postopku odpiranja ponudb je bil sestavljen Zapisnik o odpiranju ponudb za nabavo kombija št. 2068/2016, 9. 12. 2016. Zapisnik je bil isti dan, t. j. 9. 12. 2016 po pošti posredovan ponudniku.

Na javnem odpiranju ponudb je bilo ugotovljeno, da oddana ponudba ne izpolnjuje pogoje iz Navodil gospodarskim subjektom za izdelavo ponudbe št. 1948/2016, 28. 11. 2016 v celoti, saj ponudnik ni priložil: 
· menice s pooblastilom za unovčitev, v višini 3% od vrednosti ponudbe brez ddv za zavarovanje resnosti ponudbe (menično izjavo je priložil) in
· obrazec 7 - lastno izjavo, da bo v primeru izbire in podpisa pogodbe predložil  bianco menico z menično izjavo s pooblastilom za unovčitev, v višini 8% od vrednosti pogodbe brez ddv za dobro izvedbo pogodbenih obveznosti

Naročnik je ponudnika pozval k dopolnitvi ponudbe. Ponudnik je ponudbo dopolnil 12. 12. 2016. 


2. Pregled in ocenjevanje ponudb

Glede na to, da je naročnik prejel le eno ponudbo (Selmar, d. o. o., Mariborska cesta 119, 3000 Celje) je po pregledu le-te ugotovil, da so pri navedenem ponudniku izpolnjeni pogoji iz 1. odstavka 89. člena Zakona o javnem naročanju (Ur. l. RS, št. 91/2015). 

Naročnik je v nadaljevanju ugotovil, da ponudnik Selmar, d. o. o., izpolnjujejo vse pogoje iz dokumentacije v zvezi z oddajo javnega naročila ter da njegova ponudba ustreza naročnikovim potrebam. 

Na podlagi navedenega je naročnik odločil, da javno naročilo odda podjetju Selmar, d. o. o., Mariborska cesta 119, 3000 Celje. S tem je odločitev utemeljena.


Pouk o pravnem sredstvu: 

Center za usposabljanje, delo in varstvo Dobrna Odločitev o oddaji naročila objavlja na portalu javnih naročil, v skladu z 90. členom Zakona o javnem naročanju (Ur. l. RS, št. 91/2015). 

Zahtevek za revizijo lahko, v skladu z Zakonom o pravnem varstvu v postopkih javnega naročanja (Ur. I. RS, št. 43/11, 60/11 - ZTP-D, 63/13 in 90/14 - ZDU-11; v nadaljevanju ZPVPJN), vloži vsaka oseba, ki ima ali je imela interes za dodelitev javnega naročila in ki verjetno izkaže, da je bila ali bi ji lahko bila povzročena škoda zaradi ravnanja naročnika, zahtevek za revizijo lahko vloži tudi zagovornik javnega interesa. 

Zahtevek za revizijo, ki se nanaša na odločitev o oddaji javnega naročila ali priznanju sposobnosti v skladu s petim odstavkom 25. člena ZPVPJN, lahko vloži v roku osmih (8) delovnih dni od prejema/objave te odločitve. Skladno z desetim odstavkom 90. člena Zakona o javnem naročanju (Ur. l. RS, št. 91/2015) se šteje, da je odločitev vročena z dnem objave na portalu javnih naročil. 

Zahtevek za revizijo se vloži pisno neposredno pri naročniku, po posti priporočeno ali priporočeno s povratnico ali v elektronski obliki, pri čemer mora biti zahtevek podpisan z varnim elektronskim podpisom, overjenim s kvalificiranim potrdilom. Vlagatelj mora kopijo zahtevka za revizijo hkrati posredovati ministrstvu, pristojnemu za finance. 

Zahtevek za revizijo mora vsebovati: ime in naslov vlagatelja zahtevka ter kontaktno osebo, ime naročnika, oznako javnega naročila ali odločitve o oddaji javnega naročila ali priznanju sposobnosti, predmet javnega naročila, očitane kršitve, dejstva in dokaze, s katerimi se kršitve dokazujejo, pooblastilo za zastopanje v predrevizijskem in revizijskem postopku, če vlagatelj nastopa s pooblaščencem, navedbo, ali gre v konkretnem postopku javnega naročila za sofinanciranje iz evropskih sredstev in iz katerega sklada.

Vlagatelj mora zahtevku priložiti potrdilo o plačilu takse, plačane na transakcijski račun Ministrstva za finance, številka 8156 0110 0100 0358 802, sklic: 11 16110-7111290-00288416, in sicer v višini dveh odstotkov od vrednosti (z DDV) popolne ponudbe za sklop ali javno naročilo z DDV oz. min. 500 eur oz. max. 25.000 eur.  


Postopek vodile:                                                                                                                 Direktorica:
Mateja ČERENAK                                                                                                       Breda BOŽNIK


Simona MIKLAVŽIN


Snežana POLJŠAK 





Objaviti: 
· Portal JN

